IBADAH HAJI MINONGKO WUJUD PESEDULURAN UMAT ISLAM Dhening: Akhmad Syalaby/ Zulfah Kirom Hadirin jama'ah shalat Idul Adha Engkang dipun Mulya'aken Allah Wonten ing enjang engkang kebak berkah meniko, umat islam wonten ing belahan dunya sami ngunjuk'aken raos syukur dateng Allah SWT kanti serempak ngumandangaken kalimah takbir, tahmid dan tahlil hingga sekawan dinten mbinjang. Dinten meniko nun inggih dinten riyoyo umat umat Islam, Pengetan kemenangan nabi Ibrahim AS ingdalem perjuangan soho pengorbananipun engkan sanget ageng tumrap jiwa lan raga, ananging akhiripun nuwuhaken kemenangan engkang gemilang. Pramilo sumonggo kita tuladani perjuangan soho pengorbanan Nabi Ibrahim Khalilullah meniko kanti tetep semangat ningkataken iman lan ketaqwaan kita dumateng Allah SWT, terus ngupadi nindakaken perintahipun lan nebihi sedoyo laranganipun. Keranten, mbotenn wonten jaminan, punopo ing wekdal engkang bade dateng kita tasih netetepi keimanan lan ketakwaan menawi kita mboten ngupadi supados tansah ningkatken, lan saat meniko kita patut bersyukur keranten Allah tasih paring hidayah-ipun dumateng kita sedoyo. Dinten meniko, lebih 3.000 tahun kapengker, Nabi Ibrahim Kholilullah nindakaken praktek keagamaan engkan kebak kelawan nilai-nilai ke-ilahi-an, ketauhidan, kesabaran lan pengorbanan manungsa dateng pengerane. Wonten saat niku Nabi Ibrahim AS diuji dening Allah SWT kanti ujian engkang sanget luar biasa. Nabi Ibrahim AS. Ingdalem impenipun dipun peritah Allah SWT supados nyembelih putra kinasihipun Ismail AS, lan keranten kepatuhan soho ketaqwaanipun nabi Ibrahim ngelaksanaken sedoyo perintah Allah. Peristiwa kasebat minongko suri tauladan Nabi Ibrahim dumateng kita tentang kepatuhan engkang kebak keikhlasan hati, tanpa pamrih punopo-punopo, kejawi namung ngajeng-ngajeng ridho Allah semata, senajan nyawa minongko totohanipun. Pelajaran engkang saget kita pundut saking keteladanan Nabi Ibrahim inggih meniko bilih wonten ing pagesangan meniko, kita mboten namung ngejar materi/ bondo dunyo, ananging wonten engkang langkung utami saking meniko, inggih meniko spiritualitas.
Wonten ing kitab-kitab fiqih dipun sebataken bilih daging kewan kurban kedah disodaqohken lan mboteng angsal dipun sade. Keranten saking meniko, melalui ibadah kurban kita dipun ajari bilih wonten pagesangan meniko mboten sekedar ngempalaken arto lan sedanten di itung kelawan arto. Kita sering nganggep bilih menawi mboten gadah arto mboten gadah kehormatan sahinggo dipun remehaken. Semangat kurban ngajaraken dateng kita, bilih nglampahi perkawis meniko mboten sekedar merkoleh harta benda duniawiyah ananging ugi merkoleh akhirat utawi ukhrowiyah supados nggayuh kebahagiaan engkang hakiki kanti mentaati sedoyo perintah Allah. Hadirin jama'ah shalat Idul Adha engkang minulya Sak lintune kurban, engkang dados perhatosan umat Islam saat meniko inggih meniko ritual ibadah haji. Sedoyo kaum muslimin tentu menyadari lan meyakini bilih haji minongko rukun Islam engkang nomor gangsal. Haji dipun wajibaken dateng sedoyo tiyang Islam ingkang anggadahi kemampuan kagem ngelaksanaaken. Kemampuan engkang dimaksud mboten namung dalam bentuk materi kagem biaya perjalanan, anangin ugi kemampuan fisik dan mental. Katah sanget engkang kepingin nindak'aken ibadah haji, ananging Allah dereng berkenan paring kemampuan kangge ngelaksanaken, baik dalam hal materi punopo kesadaran keimanan. Saat meniko kita ugi saget mirsani soho nyimak, perjuangan para tamu Allah ingdalem rangkaian ibadah haji wonten ing tanah haram. Wonten ing puncak ritual rangkaian ibadah haji tanggal 9 Dzulhijjah wonten ing padang Arofah utawi dinten Arofah, sedoyo jamaah haji saking seluruh dunia sami kempal wonten ing padang Arofah, panggenan kepanggihipun Nabi Adam As lan ibu Hawa, mawi pakaian engkang sami, engkang sinebat pakaian Ihram. Pakaian engkang minongko simbul kesamaan dan kesetaraan sedoyo umat manungsa. Sedoyo mawi werno putih, tanpa jahit kagem jamaah jaler lan tanpa cadar kagem jamaah estri. Mboten wonten perbedaan suku, ras, nasab, jabatan, kelas ekonomi, ketokohan utawi kedudukan duniawi sanesipun. senajan ulama, pejabat, selebritis bahkan presiden, sami berbaur kalih para pemulung, para tuna wisma, utawi jelata sanesipun, tanpa wonten perbedaan. sedoyo khusyu` ngawulo dateng sang maha Samudayane, Allah SWT. Mekatenlah kita belajar, bilih Manungsa wonten ing ngarsane Allah sedoyo sami, namung Iman lan ketaqwaan engkang membedaken. Wonten ing QS Al Hujurat ayat 13 Allah dawuh: ٓ ٓ ٓ ٓ Artinya : "Hee poro manungsa , sak temene ingsun itahake sira kabeh sako siji wong lanang lan siji wong wadon lan ndadek'ake siro berbangsa-bangsa lan bersuku-suku supaya siro saling kenal- mengenal. Setuhune wong kang paling mulyo ing antarane siro kabeh ono ing ngarsane Allah yoiku wong kang paling takwa ing antarane siro. Setuhune Allah Maha ngudaneni lanM aha Mengenal." (QS. Al Hujurat: 13)
Dari ayat tadi saking ayat meniko kita kita saget mundut pelajaran, bilih sedoyo manungsa saktemene sami wonten ngarasane dzat kang moho kuasa. Sinten ke mawon nggadahi hak lan kewajiban engkang sami minongko kawulo. Di dadosaken benten supados saling mengenal, bersilaturahmi, saling mengunjungi, lan saling berbagi kangge nuwuhake kerukunan ing antawisipun sesami. Hadirin jama'ah shalat Idul Adha engkang Minulya Ingdalam ibadah haji, tiyang Islam dipun ajaraken tentang persaudaraan Islam (ukhuwwah Islamiyah). Kelawan beribadah haji, kita menyadari bilih katah sanget sederk-sederek kita sesami muslim engkang wonten ing berbagai penjuru dunia. Senajan benten latar belakang, piyambakipun minangko sedulur sesami muslim. Piyabakipun sami kempal wonten ing Tanah Suci dalam rangka tujuan engkang sami, inggih meniko ngelaksanaaken wukuf ing Arofah. Pinyambakipun diajari supados saling hormat-menghormati, menghargai, toleran lan tulung-tinulung dateng sesami sederekipun engkang seiman. Kanti kempalipun tiyang Islam saking seluruh penjuru dunia, Allah ugi paring pengajaran betapa kuatnya Islam menawi bersatu padu. Ibadah kurban lan haji ngajaraken dateng kita tentang pentingipun hablum minallah, inggih menika njaga hubungan sae dateng Allah supados tansah ikhlas sepenuh hati nglampahi ketaatan dateng Allah, ugi Pentingipun hablum minannas, inggih menika njaga hubungan sae dateng sesami manungsa mawi ngupadi nuwuhaken kehidupan engkang saling menghargai lan toleransi kangge maujudken kerukunan bersama. Tumrap kita bangsa Indonesia, pelajaran meniko dados sanget penting, mirsani akhir-akhir meniko bangsa kita sering diuji kelawan wontenipunn upaya memecah belah bangsa, sebab alasan benten suku, ras, agama lan bahkan antar kelompok agama engkang sami. Sedoyo rumaos paling bener, engkang mboten sami kalih pendapatipun/ awak'e dianggep salah, sehingga mboten perlu bekerjasama, mboten perlu saling membantu lan bahkan wonten engkang nganggep bilih wong kang bedo angsal diperangi. Pendapat utawi keyakinan kados mekaten meniko estu ndrawasi lan bahaya tumprap kerukunan umat beragama bahkan memecah persatuan la kesatuan bangsa. Kita sampun kebak pengalaman, awit saking masa reformasiengkang diawali kanti deresipun arus demokratisasi, liberaliralisasi lan bebasipun informasi. Kados-kados sintenke mawon berhak berpendapat tanpa merhatosaken hak tiyang sanes engkang mboten nyaman kelawan pendapatipun. Kanti dalih hak asasi manusia, setunggalipun tiyang saget nyuaraken pendapat
tanpa merduliaken etika lan tata pergaulan engkang sae. Kaporo saget sami saling hujat antar kelompok engkang benten. Ing perangan sanesipun pers begitu bebas, arus informasi tanpa wates. Masing-masing pihak saling nyinyir lan saling membully, utaminipun wonten ing media sosial, utawi media digital. Ditambah malih menawi mendekati tahun politik kados sak mangke. Menawi mboten ngati-ati mongko kita gampang terhasut lan terprovokasi, engkang kedahipun saling menjaga lan melindungi, tega saling ngino lan mencaci-maki. Perbedaan wonten ing masalah-masalah furu'iyah lan mboten fundamental, saget dados saling merendahkan. Na`udzubillah tsumma na`udzubillah. Jamah shalat `idul Adha engkang dirahmati Allah Minongko penutup, sumonggo kita rekataken malih ukhuwah kita, baik ukhuwah Islamiyah (persaudaraan antawisipun sesami umat Islam), ukhuwah wathoniyah (persaudaraan sebangsa lan setanah air) lan ukhuwah basyariyah (persudaraan sesami umat manungsa). Kita kuaatken malih kerukunan, persatuan lan kesatuan bangsa, serta eratken malih mahabbah (saling cinta) ingartarane kita sesami warga lan bangsa. Bersatu kita teguh bercerai kita kan runtuh. Mugi- mugi Allah paring kekuatan dateng kita sedoyo, ummat muslim lan ugi bangsa meniko kangge berjuang njaga kerukunan lan kedamaian, sehingga tujuan akhir kehidupan kita bahagia dunia akherat bade saget terwujud atas ridho Allah SWT. Amin. Khutbah Kedua